בית החולים קינגסיט

בית החולים קינגסיט (באנגלית: Kingseat Hospital) היה בית חולים פסיכיאטרי שנחשב לאחד מהמקומות הרדופים והידועים לשמצה בניו זילנד, עם דיווחים על למעלה מ-100 הופעות של רוחות רפאים<ref></ref>. הוא ממוקם בקראקה, ניו זילנד, דרומית לאוקלנד ומאז 2005 משמש כאתר שמיועד להפחדות<ref name="nzherald"></ref>; כמו כן, מאז 2013 הוא משמש גם כאתר לפיינטבול ומשחקי לייזר; המקום כונה כ"האטרקציה מספר 1 הרדופה בחצי הכדור הדרומי"<ref></ref>. על פי stuff.co.nz, בית החולים קינגסיט נחשב לאחד המקומות הרדופים ביותר בניו זילנד<ref></ref>.

== מקור ושם ==
בית החולים הפסיכיאטרי הוקם בקראקה בשנת 1929<ref name="Criticise"></ref>. הבנייה החלה כאשר עשרים מטופלים ממוסד נפשי סמוך, הגיעו לאתר יחד עם שתים עשרה מריצות ועשרה אתים. ד"ר הנרי בנט היה במקור הבעלים לשעבר של בית החולים קינגסיט בשנות החמישים. בית החולים קינגסיט נקרא על שם בית חולים באברדנשייר, סקוטלנד בעקבות ד"ר גריי (המנהל הכללי של מחלקת בריאות הנפש במחלקת הבריאות באותה התקופה) שחזר מטיול בחוץ לארץ והחליט שזהו השם הנכון לתת לו.<ref name="Kingseat502"></ref> גינות פרחים, שיחים ועצים גודלו בשטח בית החולים.

== היסטוריה ==
בית החולים הפסיכיאטרי.
בית החולים קינגסיט פעל מאז שנת 1932. בשנת 1939 הסכימו מחלקת העבודות הציבוריות וחברת הבניה פלצ'ר בע"מ להקים בית אחיות דו-קומתי בבית החולים קינגסיט, תוך שהוסכם שהממשלה תספק את הפלדה לבניין<ref></ref>. בית החולים התרחב לאורך אמצע סוף שנות השלושים והארבעים של המאה העשרים עד כדי כך שבתחילת 1947 היו שם למעלה משמונה מאות מטופלים. במהלך שנות החמישים, ד"ר הנרי בנט (האיש שעל שמו נקרא האגף לבריאות הנפש בבית החולים ואיקטו) היה קצין רפואה בכיר בתחום הבריאות בבית החולים קינגסיט<ref></ref>.

משנת 1964 קיבלו צוותי אחיות בקינגסיט לבוש רשמי של בית החולים. בשנת 1968, אחיות מסוימות בבית החולים פתחו בשביתה, מה שאילץ את הממשלה להזמין אנשים מובטלים ומתנדבים לסייע בעבודות בו.<ref name="GhostHunt"></ref> בשנת 1973 נפתחה שם בריכה טיפולית על ידי ראש עיריית אוקלנד דאז, ברברה גודמן. בית החולים חגג 50 שנות פעילות בשנת 1982. בשנים מאוחרות יותר קיבל בית החולים חולים מרצון<ref>[http://www.knowledge-basket.co.nz/search/doc_view.php?d6=nzh02/text/2013/05/27/NZC-Bronwyn27.html Problems led to psychosis, suicide bid] </ref>. בשנת 1996 נמכר בית החולים קינגסיט לאחר שהממשלה החליטה על כך. הדבר הוביל לסגירתו הסופית שקרתה ביולי 1999<ref></ref>.

== שימוש לאחר הסגירה ==
לאחר סגירת בית החולים קינגסיט בשנת 1999, היו תוכניות לנצל השטח כאתר פוטנציאלי לכלא חדש, שיוכל להכיל שש מאות אסירים<ref></ref>. בשנת 2000 ננקטו צעדים משפטיים נגד שבט טאינוי בגין נושאים כספיים הקשורים לבית החולים לשעבר<ref></ref>. עד שנת 2004 יותר ממאתיים בני אדם התייצבו להגיש תלונות נגד הממשלה הלאומית, בגין האשמות של טיפול לרעה והתעללות בחולים במוסדות הפסיכיאטריים בניו זילנד (כולל בית החולים קינגסיט) במהלך שנות השישים והשבעים. בשנת 2005 שודר הפרק "Ghost Hunt", שהציג את אתר בית החולים לשעבר<ref></ref>. בשנת 2009, החברה שבבעלותה בית החולים לשעבר טענה כי תמשיך בתוכניות לניתוק אספקת המים של התושבים באזור המקומי<ref></ref>.

בשנת 2013, יזם נכסים חשף תוכניות שנועדו להפוך את אתר בית החולים לאחוזה כפרית בה יוקמו ארבע מאות וחמישים בתים. הדבר עורר סערה בניו זילנד, היות שיש שטענו שמדובר באתר מורשת שאין להרוס ומולם היו שטענו כי בעקבות העבר העצוב של המקום, אין להכיר בו כאתר מורשת<ref></ref>. באותה השנה נערכה חקירה באזור בטענות שהוא "על-טבעי"<ref>[http://hauntedauckland.com/site/kingseat-spookers/ Kingseat Nurses Hostel / Spookers] Retrieved January 2014</ref>. בשנתיים שלאחר מכן, בוצעו עשר חקירות נוספות בבניינים שונים בבית החולים קינגסיט; כולל אגף האבטחה המרבי הידוע לשמצה. הפרומו לעונת 2014 של תוכנית הטלוויזיה המקומית "Shortland Street", צולם בחלקו בבית החולים קינגסיט<ref>[http://tvnz.co.nz/shortland-street/go-behind-scenes-2014-promo-5779784 Go behind the scenes of the Shortland Street 2014 promo]TVNZ Retrieved December 2013</ref> וכך גם קליפ של להקת I Am Giant<ref>[http://www.knowledge-basket.co.nz/databases/newztext/view/?d4=fairfax/text/2014/07/11/0008188025883-AJ.html Giants strive for perfection] Retrieved July 2014</ref>.

==קישורים חיצוניים==

== הערות שוליים ==

קטגוריה:אטרקציות תיירותיות
קטגוריה:בתי חולים פסיכיאטריים
קטגוריה:אוקלנד (ניו זילנד): מבנים
קטגוריה:ניו זילנד: בריאות ורפואה
קטגוריה:אירועי ליל כל הקדושים